text: Busreklame hitter på You Tube
  18 september 2012 kl. 11.58
  En reklamevideo, som det regionale trafikselskab, Midttrafik, står bag, er blevet et viralt hit på YouTube og Facebook. Video er set af en halv million på tre uger.
  Reklamen, der forvandler buschaufføren til en tilbagelænet, cool fyr og gør bussæderne bløde og sexede, har fået over en halv million hits siden offentliggørelsen 30. august.
  Den har også vakt interesse i udlandet, hvor flere sites som ´Business Insider´ og ´MSN.now´ anbefaler reklamen til deres læsere.
  Også avisen ´Huffington Post´ er positiv. Den beskriver videoen som ´den fedeste busreklame´.
  
  Attraktiv
  Videoen er lavet af M2Film for Midttrafik. Den er en del af en kampagne, der skal gøre bussen attraktiv for de 18-34-årige, der - ifølge en undersøgelse - synes, buskørsel er kikset og for folk uden penge.
  